《悲秋十八咏效晚唐体和邓玄度给谏 其二 秋槐》
明代·韩上桂

鸟集双游几共听，倚庭连理旧青青。时逢岁晏昏难合，火灼心头梦易醒。

漫说弟兄为橘树，却怜牛女是虚星。长安大道忙如许，日走朱轮不暂停。

作者简介：明广东番禺人，字孟郁，号月峰。幼时家贫，喜读书。向人借《二十一史》，浏览一月，即默识大略。万历二十二年中举。授国子监丞。转永平府通判。巡抚方一藻以其才荐。崇祯末闻帝死讯，愤恨死。